Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: szóló 1992.évi LXXV. törvény előírásainak megfelelően
Paragraph Index: 859

4. A Fejezet Költségvetési Főosztálya az IVSZ igénylése alapján az alábbi feladatokat látja el 4.1. EU támogatás biztosítása — Rendelkezik a devizaszámla-vezetőnél (DMO) a K2 jelű deviza átutalási megbízáson az EU támogatás átutalásáról az ISPA euró számláról az ISPA lebonyolítási forint számlára. A Kincstárnál bejelentett módon aláírt K2-es nyomtatványon szerepel az átutalandó összeg forintban, a terhelendő és jóváírandó számla száma és neve, a támogatásigénylés sorszáma és a dátum. (A szükséges forint összegnek megfelelő euró átszámítása és terhelése a MNB napi devizavételi árfolyamon történik a tranzakció teljesítésekor.) — A tranzakció banki költségeinek terheléséhez megjelöli az I. pontban leírt elszámolás érdekében a PM Egyéb pénzügyi elszámolások számlát. 4.2. EU támogatás elszámolása a költségvetésben — Az EU támogatásból származó rész bevételi és kiadási oldalon történő pénzforgalom nélküli elszámolásához átutalási megbízás kiegészítő szelvényt nyújt be az ISzO-hoz a deviza számlakivonat kézhezvételét követően. (Az IVSZ által benyújtott igénylésen kell megbontani az EU forrásból finanszírozott részt a költségvetési elszámolás érdekében.) 4.3. Nemzeti költségvetési rész biztosítása — Intézkedik a költségvetést terhelő támogatási rész rendelkezésre állásáról az ISPA fejezeti kezelésű előirányzat-felhasználási keretszámlán. (A havi keretnyitást követően saját számlái közötti keretátadással átvezeti a fejezet előirányzat-felhasználási keretszámlájáról a szükséges támogatási részt az ISPA fejezeti kezelésű előirányzat-felhasználási keretszámlára.) — Kiállítja és benyújtja az ISzO-hoz a nemzeti költségvetést terhelő rész átvezetéséhez szükséges átutalási megbízást. Amennyiben több ÁHT-t és/vagy KTK-t érint az átvezetés, átutalási megbízás kiegészítő szelvényt állít ki az átutalási megbízás mellé. (Egy ÁHT és/vagy KTK esetén ezek a költségvetési azonosítók az átutalási megbízáson kerülnek feltüntetésre az előírásoknak megfelelően.) Az átutalási megbízáson feltüntetett terhelendő számla az ISPA fejezeti kezelésű előirányzat-felhasználási keretszámla, az elismerendő számla pedig az ISPA lebonyolítási számla. — Amennyiben a költségvetési támogatás egy része más fejezet költségvetésében szerepel, intézkedik a megfelelő lebonyolítási számlára történő átutalásáról az érintett minisztérium felé.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes